Efter at have vundet de første to DM-afdelinger i sæsonen første løb var Lars Jacobsen selvfølgelig storfavorit, men hans holdkammerater-  og værste konkurrenter gjorde alt for at presse ham. Da der manglede et enkelt minut af det 3. og afgørende heat lå Jacobsen da også på en helt uvant 3. plads efter at være kørt af banen en enkelt gang. Men Som i alle andre løb i år trak han alligevel det længste strå. I heatets sidste minut røg de to værste konkurrenter selv af banen i et sving, og så kunne Lars Jacobsen trille hjem som suveræn DM-vinder i disciplinen. - Det blev vist årets bedst løb – helt vildt spændende, så det er da dejligt at kunne kalde sig Dansk Mester, Siger Lars Jacobsen. Næste store udfordring for miniracerne er sportens svar på Le Mans – et seks timers non stop løb med tre på hvert hold.

Referat:
Lars Jacobsen fra Mini Racing Klubben Superslot i Nørresundby kan kalde sig dansk Mester i klassen Scaleauto efter weekendens 3. afdeling på klubbens hjemmebane på Søndre Kongevej.